DTAC จับมือกรมส่งเสริมการเกษตร ร่วมผลักดันโครงการ Smart Farmer
DTAC และกรมส่งเสริมการเกษตร กระทรวงเกษตรและสหกรณ์ เดินหน้าโครงการพัฒนาเกษตรกรรุ่นใหม่ให้เป็น Smart Farmer ติดอาวุธให้เกษตรกรด้วยเทคโนโลยีและนวัตกรรม โดยการนำเทคโนโลยีสมัยใหม่มาประยุกต์ใช้ เพื่อเพิ่มประสิทธิภาพการผลิต 
17 ส.ค. 2559

 

 
บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และกรมส่งเสริมการเกษตร กระทรวงเกษตรและสหกรณ์ เดินหน้าโครงการพัฒนาเกษตรกรรุ่นใหม่ให้เป็น Smart Farmer ติดอาวุธให้เกษตรกรด้วยเทคโนโลยีและนวัตกรรม โดยการนำเทคโนโลยีสมัยใหม่มาประยุกต์ใช้ เพื่อเพิ่มประสิทธิภาพการผลิต การบริหารจัดการ และการตลาดสินค้าเกษตร เน้นกระบวนการแลกเปลี่ยนเรียนรู้ผ่านอินเทอร์เน็ตและสื่อออนไลน์ และการสร้างเครือข่าย ตั้งเป้าหนุนให้ประเทศไทยติดอันดับผู้นำด้านเทคโนโลยีเกษตร (Agriculture Tech หรือ Agri Tech)